V sezoni 1912 je zmagal na dirki Sarthe Cup, v naslendji sezoni 1913 pa je skupaj z moštvom potoval na dirko Indianapolis 500, ki jo je dobil in s tem postal prvi Evropejec z zmago na Indianapolisu 500. Prihodnje leto je izbruhnila prva svetovna vojna in njegova dirkaška kariera se je prekinila za šest let. V sezoni 1921 je z dirkalnikom Ballot Automobile dosegel tretje mesto na dirki za Veliko nagrado Francije, na dirki za Veliko nagrado Italije pa je dosegel svojo prvo povojno zmago. V naslednjih nekaj sezonah se je otepal različnih težav, tako da je naslednjič zmagal v sezoni 1926, ko je z Bugattijem T39A dobil dirki za Veliko nagrado Francije in San Sebastiána. Za tem se je upokojil kot dirkač, umrl pa je leta 1965.